open-index/open-wikipedia-markdown huggingface dataset:
Dréischeif

Eng **Dréischeif** ass eng technesch Installatioun op der Eisebunn fir Lokomotiven ze dréinen.

Fréier, wéi d'Lokomotiven nach keng zwéi Führerstänn haten, hu se dacks misse gedréint ginn. Haut, mat Lokomotiven déi op béide Käpp e Führerstand hunn, ass en Dréine seelen an deelweis souguer iwwerflësseg ginn.

Am Stadter Triage gëtt et zwou där Dréischeiwen.
Schlammwiss

D**'Schlammwiss** ass e Fiichtgebitt laanscht d'Sir zu Iwwersiren an der Lëtzebuerger Gemeng Schëtter.

Wéinst senger relativ grousser Fläch (350&nbsp;ha) a sengem bemierkenswäerte Räichtum u Planzen an Déieren ass et eent vun de wichtegste Fiichtgebidder zu Lëtzebuerg. Virun allem eng Rëtsch Vulle benotzen op hirem Zuch duerch Europa d'Schlammwiss fir ze raschten an hir Fettreserven opzefëllen.

D'Schlammwiss läit am Natura-2000-Vulleschutzgebitt, dat sech am Sirdall vu Mutfert bis op Rued-Sir zitt.

Si ass och zanter 2018 en Deel vum Naturschutzgebitt Schlammwiss-Brill.

## Projet Dachskäppchen

Ee vun de rare Vigel déi sech reegelméisseg op hirem Zuch an der Schlammwiss ophalen, ass den Dachskäppchen (*Acrocephalus paludicola*, de: *Seggenrohrsänger*), vun deem et weltwäit nëmme méi 10.000-15.000 Exemplare ginn, woumat d'Aart staark bedreet ass.

Den Dachskäppchen zitt am Joer tëscht sengem Bruttgebitt an Osteuropa a sengem Iwwerwanterungsgebitt a Westafrika hin an hier. Dobäi benotzt eng Rëtsch vun hinnen d'Schlammwiss als Rascht- an *Tankplaz*.

2011 goufen am Kader vun der Bonner Konventioun (eng Konventioun fir de Schutz vu wëllen Déieren déi migréieren), Moossnamen ergraff fir dem Dachskäppchen an der Schlammwiss optimal Bedingungen ze bidden.

Virun allem goufen d'Wise parzelleweis geméit, dat fir e Mosaik vu Grénglandbestänn ze schafen, wat der Entwécklung vun den Insektepopulatiounen entgéintkënnt.

Parallel dozou gouf en Inventaire vun den Insekten am Gebitt realiséiert, fir d'Efficacitéit vun de Moossnamen z'iwwerpréiwen.

De Projet gouf vun der Biologescher Statioun - Naturzenter SIAS, der Centrale ornithologique vun natur&ëmwelt an der Stëftung Hëllef fir d'Natur realiséiert.

De Projet gouf Ufank August 2011 op der Schlammwiss an a Presenz vum Minister Marco Schank presentéiert.

Am Abrëll 2013 konnten Exemplaire vum Dackskäppche beréngt ginn.

## Waasserbüffelen am Naturschutzgebitt
Zanter Abrëll 2021 gi Waasserbüffelen am Schlammwiss-Brill gehale fir déi naass Wiseflächen oppen ze halen.

## Rar Vigel an der Schlammwiss
* Dachskäppchen
* Réngmärel, een Exemplar um Duerchzuch am Abrëll 2012
* Sprosser, een Exemplar um Duerchzuch am August 2016
* *[[Hippolais caligata]]* (de: Buschspötter), en Zuchvull aus dem Kasachstan, deen am August 2013 do eng éischt Kéier zu Lëtzebuerg nogewise gouf.

## Kuckt och
* Lëscht vu Lëtzebuerger Naturschutzgebidder
* Lëscht vun den Natura-2000-Gebidder zu Lëtzebuerg
* Natura 2000
* Lëscht vun de Vullen zu Lëtzebuerg
* Ramsar-Konventioun
* Bemierkenswäert Beem zu Lëtzebuerg

## Um Spaweck
* D'Schlammwiss op der Websäit vun der Stëftung Hëllef fir d'Natur
Konfuzius

De **Konfuzius** – latiniséiert aus 孔夫子 *Kǒng Fūzǐ* – war e chineesesche Philosoph aus der Zäit vun de Fréijoers- an Hierschtannalen. Hien huet warscheinlech vu 551 v. Chr. bis 479 v. Chr. gelieft a gouf ënner dem Numm *Kong Qiu* (孔丘) an der Stad Qufu am chineesesche Staat Lu (der haiteger Provënz Shandong) gebuer, wou en och gestuerwen ass.

Dat zentraalt Theema vu senge Léiere war d'mënschlech Uerdnung, déi senger Meenung no duerch Respekt virun anere Mënschen an d'Veréierung vun den Ahnen erreechbar ass. Dem Konfuzius säin Ideal war den „Eedlen“ (君子 *junzi*), ee moralesch einwandfräie Mënsch. Eedel kann de Mënsch nëmmen da sinn, wann en an Harmonie mat dem Weltganzen ass.

## Um Spaweck
Sculptor-Grupp

D**'Sculptor-Grupp** ass eng Galaxiëgrupp am Stärebild Sculptor no beim galaktesche Südpol. Mat enger Distanz vu ronn 12 Mio. Liichtjoer (ongeféier 4 Mpc) ass si den notste Galaxuekoup no der Lokaler Grupp.

D'Sculptor-Galaxie (NGC 253) an e puer aner Galaxië formen de gravitatiounsgebonnene Kär am Zentrum vun der Grupp, wärend aner Galaxien um Rand mat der Grupp verbonne schéngen, awer net gravitatiounsgebonne sinn. A verschiddenen Ënnergruppen zitt sech d'Sculptorgrupp vu ronn 2 Mpc (z.&nbsp;B. NGC 55, NGC 300) bis 6 Mpc Distanz vun der Mëllechstrooss hin. D'Zouuerdnung vun dësen Ënnergruppen zur der Sculptor-Grupp kann dofir variéieren.

## Um Spaweck
* Nearby Groups of Galaxies
* Die Sculptor-Gruppe bei SEDS
Wales

**Wales**, cy: *Cymru*, en: *Wales*, fr: *Pays de Galles*, ass eent vun de véier Länner vu Groussbritannien an Nordirland. Seng Haaptstad ass Cardiff an et grenzt un England. A Wales gëllt d'brittescht Pond Sterling. Zu Wales gehéiere ronn 50 Inselen, déi gréisst ass Anglesey.

## Um Spaweck
Droduch

Ënner engem **Droduch** versteet een e laangt Duch mat deem ee Puppelcher a kleng Kanner op eng anatomesch korrekt Aart a Weis droe kann, entweeder um Bauch oder um Réck.

## Um Spaweck

*Droberodung.lu
Perseiden

D**'Perseiden** (**Laurentiustréinen**), sinn e Meteorstroum deen all Joer an der éischter Augusthalschent zeréckkënnt an deen an den Deeg ëm den 12.&nbsp;August en däitleche Maximum vu Stäreschnäizen huet. De visuellen Urspronk vun dësem Stroum, de Radiant, läit am Stärebild Perseus.

## Urspronk an Optrieden

D'Perseide sinn d'Opléisungsprodukter vum Koméit 109P/Swift-Tuttle. D'Äerd kräizt op hirer Bunn ëmmer géint den 12.&nbsp;August d'Stëbsspur, déi dee Koméit am Sonnesystem hannerlooss huet. D'Stëbsdeelercher flitzen dobäi mat héijer Vitess an d'Atmosphär a bréngen d'Loftmoleküllen un d'Liichten. D'Stäreschnäiz ass dofir net de Stëbskär selwer dee vergloust, mä gëtt duerch d'Rekombinatiounsliichte vun der ioniséierter Loft siichtbar.

De ganzen Aktivitéitszäitraum vun de Perseiden erstreckt sech vum 17.&nbsp;Juli bis zum 24.&nbsp;August. D'Zuel vun de Meteore gëtt ëmmer da méi grouss, wann d'Äerd op hirer Ëmlafbunn der fréierer Bunn vum Koméit besonnesch no kënnt, wéi et 1992 de Fall war. Dann erreecht d'Meteorschauer ënner Idealbedéngungen e Maximum vu ronn 110&nbsp;Meteore pro Stonn (ZHR).

## Geschicht
Déi éischt bekannt Observatioune vun de Perseide goufe virun zweedausend Joer a China gemaach. Duerno gëtt et Berichter aus Japan a Korea. An Europa war déi éischt Observatioun am Joer 811.

Well d'Perseide mat dem Doudes- a Namensdag vum Mäertyrer Laurentius (10.&nbsp;August) zesummefält, deen am Joer 258 op engem eisene Grill gefoltert gouf, gi si am Volleksmond och *Laurentiustréine* genannt.

## Aktuell
D'Perseiden haten hire Maximum am Joer 2011 den 13.&nbsp;August géint 9.09&nbsp;Uhr mëtteleuropäesch Summerzäit (MESZ). Zu dësem Zäitpunkt erreechen d'Perseiden an der Spëtzt eng ZHR vu ronn 100 Meteore pro Stonn.

Well de Perseus zu dëser Zäit ëm ronn 06&nbsp;Uhr&nbsp;MESZ kuliminéiert (hie steet da bal exakt am Zenit, et gëtt awer ëm 5&nbsp;an der Fréi schonn hell), läit déi bescht Observatiounszäit a Mëtteleuropa den 13.&nbsp;August tëscht 02:00 a 04:00 (Casseiopeia am Zenit, Perseus géint Osten donieft) – da si bal all Perseiden um Himmel ze gesinn. Och an den Deeg virdrun an duerno sinn no Hallefnuecht dacks vill Perseiden-Schnäizen ze gesinn.

Den Ativitéitsmaximum vun de Perseiden am Joer 2012 ass viraussiichtlech an der Nuecht vum 12. August 2012 erreecht. D'Radiantepositioun vum Maximum ass: RA - 3h 12m. DE - +58°.

## Fotoen

## Literatur
* Ahnert-Rohlfs, E.: *Zur Struktur der Entstehung des Perseidenstroms*, Publikatioun vum Observatoire Sonneberg 2; S.&nbsp;5–38 (1956)
## Kuckt och

* Meteorstréim

## Um Spaweck

*  Coming Perseid Meteor Storms
* Allgemeng Informatioune, Geschicht a Linken
* Gesellschaft für astronomische Bildung Landesverband Sachsen-Anhalt: Beobachtungstipps und allgemeine Informationen
* Kaart mat Radiantepositiounen
Messier 107

De **Messier 107** (och als *NGC 6171* bezeechent) ass e +8,10&nbsp;mag helle Kugelstärekoup am Stärebild Ophiuchus. De Kugelstärekoup huet eng zimmlech oppe Struktur a seng Randgebitter erstrecke sech, wéi op laangbeliichte Fotoen ze gesinn ass, bis zu engem Duerchmiesser vun 13'. Seng Distanz zu eis ass ongeféier 21.000 Liichtjoer. Den M107 ass wéinst senger südlecher Positioun fir Beobachter a Mëtteleuropa éischter onattraktiv.

## Kuckt och

## Um Spaweck

* M107 bei SEDS
National Radio Astronomy Observatory

Den **National Radio Astronomy Observatory (NRAO)** ass eng staatlech amerikanesch Fuerschungsorganisatioun fir Radioastronomie. Den NRAO entwërft, baut a bedreift Radioteleskopen op verschiddene Plazen, haaptsächlech an den USA:

* DHaaptquartéier ass zu Charlottesville am US-Bundesstaat Virginia, um Terrain vun der University of Virginia. Do ass och dee vum NRAO bedriwwenen nordamerikaneschen Zentrum fir d'wëssenschaftlech Ausnotze vum Atacama Large Millimeter Array (ALMA) an en Technologiezentrum;
* Green-Bank-Observatoire: d'Ëmgéigend vum Observatoire a West Virginia ass zur „nationaler radioroueger Zon“ vun den USA erkläert ginn, an där versicht gëtt, kënschtlech Radiosemissiounen, déi stéieren, kleng ze halen. Am Green-Bank-Observatoire gëtt et en ettlech grouss eenzel Radioteleskopen;
* Socorro (New Mexico): vum *Array Operations Center* (AOC) zu Soccoro aus ginn de Very Large Array an de Very Long Baseline Array bedriwwen;
* Tucson (Arizona), um Terrain vun der University of Arizona: den NRAO huet vun do aus e Millimeterwellen-Radioteleskop mat engem 12&nbsp;m Antennenduerchmiesser um Kitt-Peak-Observatoire bedriwwen. Fir Finanzmëttelen ze kréien, fir den ALMA kënnen ze bedreiwen, gouf den Teleskop an der Tëschenzäit der University of Arizona zur Verfügung gestallt;
* Santiago de Chile: den NRAO ass um Europäesche Südobservatoire an um kanadeschen *National Research Council* um Atacama Large Millimeter Array bedeelegt, deen am Norde vum Chile, op enger Héicht vu ronn 5.000 Meter, opgebaut gouf an den 13. Mäerz 2013 opgaangen ass. Do sinn am Ganze 66 Antennen installéiert.

## Kuckt och

## Um Spaweck

*  NRAO Homepage
John Williams

Den **John Williams**, gebuer den 8. Februar 1932 zu New York, ass en US-amerikanesche Komponist, Dirigent a Produzent vu Filmmusek.

Hien huet d'Musek fir Filmer wéi *[[Jaws]], [[Star Wars]], [[Indiana Jones and the Temple of Doom|Indiana Jones]], [[Jurassic Park]]* an déi dräi éischt *[[Harry Potter]]*-Filmer geschriwwen. Vun him ass och d'Ouverture fir d'Olympesch Spiller 1996 zu Atlanta.

Hie gouf schonn e puermol mat engem Oscar a mam Grammy ausgezeechent. 
## Um Spaweck
Guo Xiaolu

D**'Guo Xiaolu**, op Chineesesch 郭小櫓 *Guō Xiǎolǔ*, ass eng chineesesch Schrëftstellerin a Filmregisseurin. Si gouf 1973 an engem chineesesche Fëscherduerf gebuer a lieft, nodeem si zu Peking studéiert huet, deels zu London, deels zu Peking. Si huet Auszeechnunge kritt, souwuel fir hir Bicher wéi och fir hir Filmer.

## Bicher
* *Lovers in the Age of Indifference* (2010)
* *UFO in Her Eyes* (2009)
* *20 Fragments of a Ravenous Youth* (2008)
* *A Concise Chinese-English Dictionary For Lovers* (2007)
* *Village of Stone (我心中的石头镇 Wo xin zhong de shitou zhen)* (2003)
* *Movie Map (电影地图 Dianying ditu)* (2001)
* *Film Notes (电影理论笔记 Dianying lilun biji)* (2001)
* *Fenfang's 37.2 Degrees (芬芳的37.2度 Fenfang de 37.2)* (2000)
* *Who is my mother's boyfriend? (我妈妈的男朋友是谁？ Wo mama de nanpengyou shi shei?)* (1999)

## Filmer
### Als Regisseurin oder Produzentin
* *She, a Chinese* (2009)
* *Once upon a time Proletarian* (2009)
* *An Archeologist's Sunday* (2008)
* *We Went to Wonderland* (2008)
* *Address Unknown* (2007)
* *How Is Your Fish Today?* (2006)
* *The Concrete Revolution* (2004)
* *Far and Near* (2003)

### Als Dréibuchautorin
* *The House (Menghuan tianyuan)* (1999)
* *Love in the Internet Age (Wangluo shidai de aiqing)* (1998)

## Um Spaweck

* Homepage
Erich Honecker

Den **Erich Honecker**, gebuer de 25. August 1912 zu Neunkirchen (Saar), a gestuerwen den 29. Mee 1994 zu Santiago de Chile, war en däitsche kommunistesche Politiker a spéidere Generalsekretär vum Zentralkommitee (ZK) vun der *[[Sozialistische Einheitspartei Deutschlands|Sozialistischen Einheitspartei Deutschlands]]* (SED) a *Staatsratsvorsitzender* an der *[[Däitsch Demokratesch Republik|Däitscher Demokratescher Republik]]* (DDR).

Hien ass 1930 der *[[Kommunischte Partei Deutschlands|Kommunischter Partei Deutschlands]]* (KPD) bäigetrueden, wou en haaptamtleche Fonctionnaire gouf a mat där Partei géint de Faschismus gekämpft huet. 1935 gouf hie vun der Gestapo verhaft an zu 10 Joer *Zuchthaus* verurteelt.

Nom Krich huet hien an der DDR d'FDJ, d'Jugendorganisatioun vun der SED, geleet a war a senger deemoleger Funktioun als Sécherheetssekretär vum ZK ee vun den Haaptorganisatore vum Bau vun der Berliner Mauer a sou och responsabel fir de Schéissbefehl un der bannendäitscher Grenz.

## Um Spaweck
Dënzelt

Den **Dënzelt** ass en historescht Gebai op der Maartplaz zu Iechternach. Den Numm kënnt vum alhéichdäitsche Wuert *thing* hier, wat "Versammlung, Zesummekommen" bedeit.

## Gebai
Vu wéini d'Gebai ass, dat haut do steet, ass net gewosst. 1374 huet den Abt Wëllem vu Kerpen e Gebai, dat *Dinstoil* genannt gouf, dem Bierger Johann Buschin ofkaf, fir doran d'Administratioun vun der Stad ënnerzebréngen. 1444 ass dat duerch e grousst Feier um Maart zerstéiert ginn, mä gouf an de Joren duerno ënner dem Abt Wynand de Gluwel nees opgeriicht. D'gotescht Verwëllef vun der Hal um Rez-de-chaussée schéngt d'Feier iwwerstane gehat ze hunn. Ënner dem Abt Robert de Montréal gouf den Dënzelt am spéitgotesch/fréie Renaissancestil ëmgebaut.

1705 gouf et nees e grousst Feier, an e gouf, dës Kéier am Barockstil, ënner dem Abt Benedikt Zender, nees opgebaut. 1895/96 gouf säin Ausgesinn, op Basis vu Pläng vum Charles Arendt, am neo-gotesche Stil "gëeelzt" fir méi authentesch sollen auszegesinn. Dobäi goufen ë.&nbsp;a. och d'Statuen an der Fassad ubruecht. Déi goufen am Sculpteurs-Atelier Lambert Piedboeuf realiséiert a representéieren déi véier Kardinaldugenden (op den Ecker), d'Muttergottes an de Kinnek Salomon (an der Mëtt) an, als eenzeg historesch Figur, den Abt Robert vu Monreal (laanscht d'Säit, méi kleng).

Am Zweete Weltkrich gouf d'Gebai deelweis zerstéiert, an duerno nees restauréiert. Bis ewell eng lescht Kéier gouf den Dënzelt 1993-1994 an d'Rei gesat, ë.&nbsp;a. gouf en neien Daachstull opgeriicht.

De 4. Juni 1974 gouf den Dënzelt op der Lëscht vun de klasséierte Monumenter als *Nationaalt Monument* klasséiert.

## Funktioun
Hei ass ënner der Presidence vum Schultheis am grousse Sall um éischte Stack d'Schëffegeriicht zesummekomm, dat vum Abt, deen och *Reichsfürst* war, agesat gouf, an eemol am Joer gouf an der oppener Hal eng Versammlung ofgehalen, bei där d'Chartë vun de Schäffe virgelies goufen.

Hautdesdaags gëtt et am Dënzelt e Sall fir d'Gemengerotssëtzungen, een, an deem Hochzäiten ofgehale ginn, e puer Büroen, Archivraim an Ausstellungssäll. Eng Plackett um Gebai erënnert un de Stadbréif, deen Iechternach vun der Ermesinde krut.

## Literatur
*Jean-Venceslas-Charles Arendt, 1895: "Der sogenannte 'Dingstuhl' auf dem Marktplatz in Echternach." in: *Ons Hémecht* 1895, S.68-73.
* Mayer, Christina, 2010: *Topographie der Baukultur des Großherzogtums Luxemburg, Band 1: Kanton Echternach*. Ministère de la culture, Service des sites et monuments nationaux, ISBN 978-2-495-15120-7, S268.

## Um Spaweck
Nërdleche Stärenhimmel

Den **nërdlechen Himmel** (*Nordstärenhimmel*, *nërdleche Stärenhimmel*) ass déi Hallschent vum Stärenhimmel, déi nërdlech vum Himmelsequator läit. Hie ka vum Nordpol aus ganz iwwerbléckt ginn.

Bei gudder Siicht ëmfaasst den nërdleche Stärenhimmel ronn 2000 fräi mat bloussem A siichtbar Stären, bei Gebrauch vun enger Spektiv ongeféier 20.000 bis 40.000 Stären. A Groussstied gesäit een, jee no Liicht- a Loftverschmotzung, ongeféier 200 bis 500 Stären. Déi hellst Stäre sinn all méi grouss wéi eis Sonn, den hellsten (mat visueller Hellegkeet 0,0&nbsp;mag, d'Vega am Stärebild Lyra) huet e 4-fache Sonneradius, duebel Temperatur (12.000&nbsp;°C) an ass 25 Liichtjoer vun eis ewech.

Den nërdlechen Himmel weist eppes manner Fixstäre wéi de südlechen Himmel, well den Zentrum vun der Mëllechstrooss ongeféier 20° *südlech* vum Equator, am Stärebild Sagittarius läit. Vun deene 14 hellste Stären (bis Hellegkeet 1,0) sinn der 7 um Nord- a Südhimmel, an dat grousst Wantersechseck läit gréisstendeels um nërdlechen Himmel, deen am Wanter de schéinsten Ubléck bitt.

Den exakten Zentrum vum nërdlechen Himmel ass déi verlängert Äerdachs, den Himmelsnordpol. Knapps 1° vun him ewech zitt de Polarstär nuets säi klenge Krees, 30-40° weider déi opfälleg Stärebiller Cassiopeia an den Ursa Major.

Queesch iwwer den nërdleche Stärenhimmel zitt sech dat schwaach liichtend Band vun der Mëllechstrooss – ënner anerem duerch d'Stärebiller Gemini, Perseus, Cassiopeia a Cygnus, wou si sech visuell deelt.

Beim Iwwergank zum südlechen Himmel läit, no beim Himmelsequator, dat bekannt Wanterstärebild Orion.

Wärend een um Equator zu jiddwer Jores- an Nuetszäit genee d'Hallschent vum nërdlechen Himmel iwwerbléckt, gesäit een an de mëttlere Breede vun Europa 70–80 Prozent vum Nordhimmel, souwéi a südlecher Bléckrichtung en Deel vum Südleche Stärenhimmel.

## Kuckt och
Malou Garofalo

D**'Malou Garofalo**, gebuer 1984 zu Lëtzebuerg, ass eng lëtzebuergesch Musekerin a Musekspedagogin.

## Studien a Karriär
D'Malou Garofalo fänkt mat 6 Joer un, Klarinettecoursen zu Esch-Uelzecht am Conservatoire beim Francis Schummer ze huelen.

Nodeem si den *Diplôme supérieur* an der Klarinett an an der Kammermusek, an éischt Präisser an der Harmonie, Bass Klarinett, Piano, Kontrapunkt, Methodologie, Lecture an Transpositioun gemaach huet, perfektionéiert si sech wärend zwee Joer um *Conservatoire royal* zu Bréissel beim Professer Ronald van Spaendonck.

D'Malou Garofalo setzt dann hire Studium op der *Hochschule für Musik Saar* beim Professer Eduard Brunner fort, wou si 2009 hiren Diplom *Konzertreife* an der Klarinett kritt an 2011 an der Kammermusek.

Donieft schafft si mam Olivier Dartevelle am Conservatoire zu Lëtzebuerg a kritt do den *Diplôme de concert*. Verschidde Masterklasse mat renomméierte Professere wéi zum Beispill dem Wolfgang Meyer, Walter Boeykens, Sharon Kam, Michel Arrignon oder Martine Leblanc hëllefen hir hiert musekalescht Wëssen z'erweideren.

Si ass Laureat vu verschiddenen internationale Concoursen, ënner anerem dem *Concours pour jeunes solistes* zu Lëtzebuerg, dem Concours vun der *Yamaha Music Foundation*, dem Kammermuseksconcours *International Forum* an dem *Torneo internazionale di musica*.

Wärend zwee Joer schafft si als Stagiaire am Orchestre philharmonique du Luxembourg.

Zanter 2009 ass si Enseignante am Conservatoire zu Ettelbréck an zanter 2011 ass si am Orchestre de chambre de Luxembourg Les musiciens. Si spillt reegelméisseg Concerten als Solistin oder als Member vum Trio Aurora oder dem Quintett Art'marillis.

## Kuckt och
*Lëscht vu lëtzebuergesche Museker

## Um Spaweck
* Websäit vum Trio Aurora
* Websäit vum Quintett Art'marillis
Guide Star Catalog

Den Hubble **Guide Star Catalog**, kuerz **GSC**, ass en ëmfangräiche Stärekatalog an zwéin Deeler.

Am zweeten Deel, dem GSC-II, sinn d'Stäre mat Faarfindex, Plaz an Hellegkeet verzeechent, méi wéi zwanzegmol souvill wéi am éischten Deel, dem GSC-I. Dëse Katalog, deen 1989 an éischter Linn fir d'Ausriichtung vum Hubble-Weltraumteleskop opgestallt gi war, war – an nëmmen enger Faarf – komplett bis zu der 15. Stäregréisst, deen neien awer reecht bis zu der 19. Fir de GSC-I ware 1.400 historesch Fotoplacken digitaliséiert ginn, fir de GSC-II nach 4.400 weider Placken, déi op der Nord- a Südhallefkugel nei opgeholl goufen.

Bal eng Milliard Stären a Galaxië sinn an der aacht Terabyte grousser Datebank enthalen. Nieft Hubble bedénge sech och vill Groussteleskopen op der Äerd dem GSC senger, an d'Date selwer stellen eng stellarstatistesch Fondgrouf duer.

## Zuelen
* 998.402.801 Objeten
* 455.851.432 Objeten, fir déi Positioun, Klassifikatioun a Visuell Magnitude bekannt ass
* den éischte Katalog (GSC 1.x) ëmfaasst 20.000.000 Objeten

## Zukunft
All Stäre bis zu der 20. Gréisst solle fir déi drëtt Versioun vum GSC erfaasst ginn (eng nei Verdueblung vum Katalogëmfang) souwéi hir Eegebeweegungen um Himmel.

## Um Spaweck
*  Guide Star Catalog I+II, Guide Star Photometric Catalog I+II
USNO CCD Astrograph Catalog

Den **USNO CCD Astrograph Catalog** (UCAC) ass en astrometresche Stärekatalog vum United States Naval Observatory.

## Versiounen

### UCAC-1
An der éischter Editioun, publizéiert am Mäerz 2000, sti Positiounen an Eegebeweegunge vun iwwer 27 Millioune Stäre vun der südlecher Hemisphär am Hellegkeetsberäich vun 8 bis 16 mag.
 
### UCAC-2
Déi zweet Editioun gouf bei der Generalversammlung vun der IAU zu Sydney (2003) publizéiert, mat Positiounen an Eegebeweegunge vu ronn 50 Millioune Stären.

## Um Spaweck
* Beschreiwung vum UCAC
General Catalogue of Variable Stars

Den **General Catalogue of Variable Stars** (GCVS) ass e Stärekatalog mat Verännerleche Stären.

Den GCVS gouf 1948 fir d'éischt vun der UdSSR-Akademie vun de Wëssenschaften an dem Sternberg-Institut fir Astronomie an der Lomonossow-Universitéit mat 10.820 benannte verännerleche Stären am galaktesche Feld publizéiert. Déi zweet Versioun gouf 1968 an déi drëtt Versioun an de Joren 1985 bis 1987 publizéiert. Hien enthält 40.215 Inscriptiounen an dräi Bänn (Stand 2010), woubäi 11.844 nei verännerlech Stären an d*'Nummlëscht* nogedroe goufen.

De véierte Band enthält d'Referenze vu verännerleche Stären an de fënnefte Band 10.979 Verännerlecher an extragalaktesch Systemer wéi d'Magellanesch Wolleken, Andromedagalaxie etc.

## Kuckt och
* Verännerleche Stär

## Um Spaweck

*  GCVS Homepage
*  GCVS Systematik
Fluchhafe Long Thanh

De **Fluchhafe Long Thanh**, (vi:*Sân bay quốc tế Long Thành*) ass e geplangte Fluchhafen eng 40&nbsp;km nordëstlech vun Ho-Chi-Minh-Stad, an der vietnameesescher Regioun Dong Nam Bo.

Et si 4 Haaptpiste vu jee 4.000 Meter Längt geplangt. D'Erëffnung war ursprénglech fir 2020 virgesinn; s'ass elo fir 2026 geplangt.

## Um Spaweck

* Master Plan approved for new airport near Ho-Chi-Minh-Stad (interairport.com) 
* Southern Airports Corporation Official Website (SAC)
Tumulus op der Schanz

Den **Tumulus op der Schanz** ass e Grafhiwwel (Tumulus) vun engem keltesche Chef oder Prënz aus der Fréilatène-Zäit (ëm 430 v.&nbsp;Chr.), deen un der Limitt vun der Uertschaft Altréier (Schanz), um Flouer *Néngtgendeel* läit.

En huet en Duerchmiesser vu ronn 50&nbsp;m an eng Héicht vu 5&nbsp;m.

Bei enger archeologescher Noutgruewung 1972 goufen ë.&nbsp;a. eng etruskesch Urn aus Bronze, e sougenannte *Stamnos*, fonnt, mat verkuelte Schanke vun engem eelere Mann dran, weiderhin eng opwänneg dekoréiert Fibel, e gëllene Brasseli an e 75&nbsp;cm laangt Schwäert. Mat Hëllef vun enger dendrochronologescher Analys vun engem Stéck Eechenholz ënner der Urn konnt den Urspronk vum Tumulus op ongeféier 430 v.&nbsp;Chr. festgeluecht ginn. Dësen Datum gouf allerdéngs e puermol reviséiert, soudatt näischt Geneeës gewosst ass.

De 24. Oktober 2017 gouf d'Plaz vum Tumulus op d'Lëscht vum Zousazinventaire vun de klasséiere Monumenter agedroen.

## Kuckt och
* Lëscht vun den Ausgruewungen an archeologesche Plazen zu Lëtzebuerg

## Quellen
* Mayer, Christina, 2010, *Topographie der Baukultur des Großherzogtums Luxemburg, Band 1: Kanton Echternach*. Ministère de la culture, Service des sites et monuments nationaux, ISBN 978-2-495-15120-7, S.138.
* Informatiounstafel beim Tumulus.

## Literatur
* Gérard Thill: *[https://persist.lu/ark:70795/zfbj3rx08/pages/89/articles/DTL1073?search=Fr%C3%BChlat%C3%A8nezeitlicher+F%C3%BCrstengrabh%C3%BCgel+bei+Altrier Frühlatènezeitlicher Fürstengrabhügel bei Altrier]*; in: *Hémecht* 1972/4, 478-498.
* Gérard Thill: *La tombe d'Altier*; in: *Trésors des princes celtes: [exposition aux] Galeries nationales du Grand Palais 20 octobre 1987 - 15 février 1988.* Éd. de la Réunion des musées nationaux, Paris 1987, S. 251-254.
* Alain Duval: *Le tumulus de la Motte Saint-Valentin, à Courcelles-en-Montagne*; in: *Trésors des princes celtes: expositon aux Galeries nationales du Grand Palais 20 octobre 1987 - 15 février 1988.* Éd. de la Réunion des musées nationaux, Paris 1987; Ss. 247-250. An deem Artikel gëtt e Verglach mam Tumulus op der Schanz bei Altréier gemaach. Den Artikel gëtt vum Stéphane Verger als "Duval 1987" zitéiert.
* Matthias Paulke, Jean Krier, und Raymond Waringo. *Archäologischer Rundgang durch Luxemburg*. Luxembourg: Centre national de recherches archéologiques, 2019. Print. ISBN 978-2-87985-535-6, S. 24-25.

## Um Spaweck
Gouaneyre

## Hydronym
* Gouaneyre eng Baach am Departement Landes an Niewefloss vun der Douze.
* Gouaneyre eng Baach am Departement Landes an Niewefloss vum Ciron.
Gouaneyre (Douze)

D**'Gouaneyre** ass eng franséisch Baach am Departement Landes. Et ass e rietsen Niewefloss vun der Douze a gehéiert domat zum Anzuchsgebitt vum Adour.

## Hydronymie
Den Hydronym kënnt aus dem Latäin *aqua nigra* an aus dem Gasconeschen *aqua negre*, 'schwaarzt Waasser'.

## Geographie
D'Baach huet eng Längt vun 29,9 Kilometer. Si huet hir Quell op dem Territoire vun der Gemeng Lencouacq (Landes), op enger Héicht vun 120 Meter eng ronn 200 Meter westlech vun der Commanderie vu Bessaut.

Se fléisst gréisstendeels vun Norden no Süden a leeft op enger Héicht vu 50 Meter zu Pouydesseaux an d'Douze. Op hirem Laf huet se en ettlech Millerieder gedriwwen, dovun der fënnef eleng an der Gemeng Lencouacq. Vun e puer sinn nach d'Reschter ze gesinn, déi meeschtens iwwer der Baach stinn an deenen hiert Rad ënnerschächteg an engem Verwëllef ënner dem Gebai ugedriwwe gouf. Haut fënnt ee laanscht Baach en ettlech Fëschziichtereien, déi wéinst dem ville Sand deen d'Gouaneyre transportéiert mat speziellen Dekantatiounsbasengen a -systemer ekipéiert sinn.

Op hirem Laf fléisst se duerch zwéi Kantonen a sechs Gemengen, an zwar:
*Canton de Roquefort:
** Arue
** Cachen
** Lencouacq
** Pouydesseaux
* Canton de Labrit:
** Bélis
** Maillères

Se huet zwéi kleng Nieweflëss, de *Ruisseau de Lucpaoumé* an de *Ruisseau de Lajus*.
Marneschluecht

**Marneschluecht** ass den Numm vun zwou Schluechten:
*Éischt Marneschluecht vum 5. September 1914 bis 12. September 1914 laanscht d'Marne
*Zweet Marneschluecht vum 15. bis den 18. Juli 1918.
Sherburne Wesley Burnham

De **Sherburne Wesley Burnham**, gebuer den 12. Dezember 1838 zu Thetford, a gestuerwen den 11. Mäerz 1921 zu Chicago, war en US-amerikaneschen Astronom.
 
Vun 1877 bis 1884 war hien Observateur am Dearborn-Observatoire zu Chicago, 1888 bis 1892 Astronom am Lick-Observatoire, duerno war hien Astronomie-Professer op der University of Chicago an Astronom am Yerkes-Observatoire.

Hien huet ronn 1.300 Duebelstären entdeckt, déi hien a säi „General catalogue of double stars“ (1906, 2 Bänn) agedroen huet.

1894 gouf hie mat der Goldmedail vun der Royal Astronomical Society ausgezeechent.

## Um Spaweck
*  Disponibel Lëscht vun Artikele vum Burnham
*  notice nécrologique

## Kuckt och
Université Saint-Louis - Bruxelles

D**'UCLouvain Saint-Louis - Bruxelles** oder d**'Université Saint-Louis - Bruxelles** (USL-B) ass eng Universitéit am Zentrum vu Bréissel, um Boulevard du Jardin Botanique, respektiv an der Rue du Marais. Si huet laang *Facultés universitaires Saint-Louis* geheescht a war, mat hirem eenzegen éischten Zyklus, souzesoen eng Bréisseler Annex vun der UCLouvain.

Si gehéiert zu der Académie Louvain, a bitt eng Partie Enseignementer (Philosophie & Lettres - Droit - Sciences économiques, sociales et politiques), déi an der Reegel net iwwer den éischten universitairen Zyklus erausginn, soudatt d'Studenten duerno bal ëmmer op der UCL zu Louvain-la-Neuve weiderfueren.
Arrondissementer am Departement Landes

D'Departement Landes setzt sech aus 2 Arrondissementer mat follgenden Haaptuertschaften zesummen: **[[Mont-de-Marsan]]** an Dax.

Déi zwéin Arrondissementer sinn:

* Arrondissement Mont-de-Marsan
* Arrondissement Dax

## Geschicht
* 1790 gëtt d'Departement mat follgende 4 Distrikter gegrënnt: Dax, Mont-de-Marsan, Saint-Sever, Tartas
* 1800 ginn d'Distrikter duerch d'Arrondissementer Dax, Mont-de-Marsan a Saint-Sever ersat.
* 1926 gëtt d'Arrondissement Saint-Sever suppriméiert.

## Kuckt och
*Departement Landes
*Kantonen am Departement Landes
*Lëscht vun de Gemengen am Departement Landes
Lencouacq

**Lencouacq** ass eng franséisch Gemeng am Departement Landes an der Regioun Nei-Aquitaine.

Duerch Lencouacq féiert de Jakobswee *[[Via Lemovicensis]]* an déi fréier Commanderie de Bessaut war en Hospice fir Pilger. Haut ass d'Streck iwwer Lencouacq eng Variant tëscht Bazas a Mont-de-Marsan. Op fréiere Kaarten ass se als Haaptstreck agedroen.

Net wäit ewech vun der Commanderie huet d'Gouaneyre hir Quell, déi um Territoire vun der Gemeng net manner wéi 5 Millen ugedriwwen huet. Vun zwou Stéck sinn nach d'Reschter vum Millegebai erhalen an zwar déi vum *Moulin de Lestrat* wou de Millegruef dréche geluecht gouf, an déi ënnescht Mille vu Lencouacq wou d'Baach nach ënner dem Millegebai erduerch leeft.

D'Gemeng läit am Parc naturel régional des Landes de Gascogne.

Fréier war d'Gemeng un d'Schinnennetz duerch d'Schmuelspurbunn Roquefort - Lencouacq-Jourets ugeschloss, déi vun 1907 bis 1934 haaptsächlech fir d'Exploitatioun vun Holz an Haarz benotzt gouf. Zu Lencouacq gouf et zwou Garen, eng an der Uertschaft wou haut nach e Materialschapp mat Quai an d'Statioun fir Passagéier ze gesi sinn, déi aner war den Terminus um Lieu-dit *Les Jourets*. Do ass haut nach e baufällege Schapp ze gesinn, an d'Dréischeif.

Apaart ass datt an der Gemeng, wou vill eenzel entleeën Haiser sinn, déi meescht all en Numm hunn, an datt d'Hausnummeren net enger normaler Numeréierung entspriechen. Wann en op engem Wee eng Hausnummer 526 gesäit, dann hesscht dat net datt et dat 526. Haus an där Strooss ass, mä et kritt een d'Informatioun datt dat Haus 526 Meter vum Zentrum vum Duerf ewech steet.

Mairie Lencouacq.JPG|
Lencouacq Moulin de Lestrat.JPG|


## Um Spaweck
Brocas

**Brocas** och **Brocas-les-Forges** ass eng franséisch Gemeng am Departement Landes an der Regioun Nei-Aquitaine.

D'Gemeng gehéiert zum Parc naturel régional des Landes de Gascogne.

Duerch d'Gemeng leeft den Estrigon e rietsen Niewefloss vun der Midouze.

Fréier war d'Uertschaft un d'Schinnennetz ugeschloss duerch d'Linn Mont-de-Marsan - Luxey. D'Gare steet nach an ass a privaten Hänn, grad sou wéi dee fir eng kleng Uertschaft relativ groussen Hôtel de la Gare.
## Kuckeswäertes
* De Musée des Forges nieft der fréierer Schmelz.
* De Buer *Saint-Jean-Baptiste*
Adam Frans van der Meulen

Den **Adam Frans van der Meulen**, op Franséisch Adam-François Van der Meulen oder och nach Antoine François van der Meulen, gebuer den 11. Januar 1632 zu Bréissel, a gestuerwen de 15. Oktober 1690 zu Paräis, war e flämesche Moler. Hien huet virun allem Schluechten, Landschaften an Alldagzeene gemoolt.

## Säi Liewen
De van der Meulen ass mat 16 Joer zu Bréissel an d'Léier beim Pieter Snayers gaangen, bei deem hien d'Mole vu Schluechtzeene geléiert huet.

1662 koum hien op Paräis bei de Charles Le Brun, dee Moler um Haff vum Louis XIV. an Direkter vun der Manufacture des Gobelins war. Zu Paräis huet de van der Meulen sech am Mole vu Schluecht- a Juegdzeene spezialiséiert.

1665 gëtt hien an d'Equipe vun de Moler opgeholl, déi domat chargéiert waren, de franséische Kinnek op Biller z'immortaliséieren. Als Haffmoler huet hien de Louis XIV. op all senge Reesen an all senge Kricher begleet an huet d'Ereegnesser a senger Molerei festgehalen.

De van der Meulen huet och Portraiten, Biller vu franséische Schlässer, vu feierleche Cortègen a vu Juegdzeene gemoolt. Hien huet och Zeene fir Wandteppecher entworf.

De van der Meulen hat e gutt organiséierten Atelier, an deem hie vun enger Rëtsch Schüler assistéiert gouf.

## Relatioun mat Lëtzebuerg
De van der Meulen huet zwee Tableaue vun der Belagerung vun der Festung Lëtzebuerg duerch dem Louis XIV. seng Arméi am Joer 1684 (*Investissement de Luxembourg*) gemoolt (haut an de Kollektioune vum Musée du Louvre an dem Schlass vu Versailles).

D'Villa Vauban, de Konschtmusée vun der Stad Lëtzebuerg huet a senge Kollektiounen zwee Wierker vum van der Meulen:

* e Plang vun der Stad Lëtzebuerg an
* e Portrait vum éisträicheschen Äerzherzog Don Juan d'Austria.

Zu Dummeldeng krut 1952 eng Strooss dem van der Meulen säin Numm (*rue Antoine-François van der Meulen*).

## Literatur
* Beck, F., 2009. *Was bedeuten die Straßennamen der Stad? Van der Meulen (rue Antoine François).* Ons stad 91, S. 72. PDF

## Kuckt och
* Openthalt vum Louis XIV. vu Frankräich zu Lëtzebuerg

## Um Spaweck

* Tableaue vum van der Meulen op der Websäit vum Château de Marly, inklusiv déi zwéi Biller vun der Belagerung vu Lëtzebuerg http://chateaumarly.wifeo.com/les-peintures.php
NGC 34

Den **NGC 34** ass eng Spiralgalaxie am Stärebild Cetus (Walfësch). Seng Distanz zu eiser Äerd ass 242 Millioune Liichtjoer. Den NGC 34 ass an der Endphas vun enger Galaxiëfusioun.

## Entdeckung
D'Galaxie gouf am Joer 1886 vum US-amerikaneschen Astronom Frank Muller entdeckt. Den 21. November 1886 huet de Lewis A. Swift och déi selwecht Galaxie observéiert. Well am Ufank net erkannt gouf, datt et sech ëm de selwechten Objet handelt, war d'Galaxie mat zwou Katalognummeren, **NGC 17** an NGC 34 agedroe ginn.

## Kuckt och
* 
## Um Spaweck

* Artikel a Biller zu NGC 034 op wikisky.org
* Hubble-Weltraumteleskop
Extragalaktesch Astronomie

D**'Extragalaktesch Astronomie** („aussergalaktesch“) als Deelgebitt vun der Astronomie beschäftegt sech mat Himmelskierper, déi baussent eiser Galaxis, der Mëllechstrooss, sinn. 

Am Ufank vum 20. Joerhonnert – wéi zum Beispill an der Shapley-Curtis-Debatt – war et onsécher, ob et iwwerhaapt observéierbar Objete baussenzeg vun der Mëllechstrooss gëtt. Eréischt an den 1920er-Jore gouf, haaptsächlech duerch d'Entdeckung vun den Cepheiden a *[[Galaxie|Spiralniwwelen]]* vum Edwin Hubble, kloer, datt et Galaxië sinn déi eiser Mëllechstrooss gläichen. Bis zum zweete Weltkrich waren d'Ënnersich vu Galaxien op d'visuellt Liicht reduzéiert. Den technesche Fortschrëtt huet et erméiglecht, datt d'Observatioun vun extragalakteschen Objeten ze realiséiere war, souwéi och weider Beräicher vum elektromagnetesche Spektrum, wéi Radioberäich a spéider och a Röntgenstralung, Gammastralung an am Ultraviolett- an Infraroutberäich. Duerch déi Observatiounsberäicher an Empfindlechkeetsvergréisserung vu modernen Teleskopen an Instrumenter koumen nieft de Stären a Gasniwwele vu Galaxien och nei Phenomeener wéi aktiv galaktesch Kären, Gas a Stëbs am interstellare Medium vun de Galaxien an d'kosmesch Hannergrondstralung an den Intressi vun den Astronomen.

Déi normal extragalaktesch Moosseenheet fir Distanzen ass de *Megaparsec*, ofgekierzt **[[Parsec|Mpc]]**, deen enger Distanz vun 1 Millioun Parsec oder 3,262 Millioune Liichtjoer entsprécht. Déi noost Galaxien, d'Magellanesch Wolleken, leien op enger Distanz vu ronn 0,05&nbsp;Mpc, déi wäitst Galaxie, déi bis elo observéiert gouf, ass Dausenden Mpc ewech.

Déi an der Allgemengheet bekanntst extragalaktesch Objete sinn den Andromedaniwwel an e puer aner no Galaxien, souwéi d'Quasaren.

## Extragalaktesch Objeten
* Galaxië vu verschiddenen Typpen, z.&nbsp;B. elliptesch a Spiralgalaxien an hir Bestanddeeler wéi Stären, Gas a Stëbs. An den nooste Galaxië kënnen och eenzel Stäre raimlech getrennt an domat individuell ënnersicht ginn.
* Aktiv Galaxien an deenen d'Matière op e Schwaarzt Lach astréimt, wéi Quasaren a Radiogalaxien an déi domat verbonne Phenomeener wéi Radiojeten.
* Galaxiëgruppen a Galaxiëkéip wéi z.&nbsp;B. Coma- a Virgokoup an déi groussraimeg Verdeelung vu Galaxien am vun Donkeler Matière an Donkeler Energie ausgefëllten Universum.
* Intergalaktesch Matière tëscht den eenzele Galaxien, zum Beispill de gliddege Gas an de Galaxiëkéip.
* Hell Eenzelobjete wéi Supernovaen a Gammablëtzer.
* Déi kosmesch Hannergrondstralung aus der Zäit kuerz no dem Urknall.

## Kuckt och

* Geschicht vun der Astronomie
* Kosmologie
* Deep Sky

## Um Spaweck
* Gréissten am Universum
* NASA/IPAC Extragalactic Database
Shapley-Curtis-Debatt

D**'Shapley-Curtis-Debatt**, och bekannt als **Déi grouss Debatt (The Great Debate)**, bëndelt d'Diskussiounen am Ufank vum 20. Joerhonnert, déi spéider zu engem neie Versteesdemech vun der Natur vu Galaxien an der Gréisst vum Universum gefouert hunn.

D'Diskussioun tëscht den Astronomen Harlow Shapley an Heber Curtis war de 26. Abrëll 1920 am Baird-Auditorium vum National Museum of Natural History zu Washington. Geschwat gouf iwwer d'Gréisst vun eiser Mëllechstrooss an d'Fro, ob déi deemools als *Spiralniwwel* bekannt Galaxien kleng Objeten an eiser Mëllechstrooss oder méi wäit ewech a vun eiser Mëllechstrooss getrennt sinn. Op deem Dag hunn déi béid Wëssenschaftler onofhängeg technesch Virträg iwwer d*'Gréissteskala vum Universum* presentéiert, deenen am Owend eng ëffentlech Diskussioun nokomm ass.

De Shapley huet d'Meenung vertrueden, datt d'Mëllechstrooss méi grouss ass wéi vun de meeschten Astronomen ugeholl ginn ass, an datt d'Sonn net an hirem Zentrum steet. Spiralniwwel huet hien als Gaswolleken an dëser eenzeger riseger *Galaxie* ugesinn. De Curtis war der Meenung, datt d'Mëllechstrooss méi kleng wier, huet awer an de Spiralniwwel onofhängeg Objete gesinn, déi a ganz grousser Distanz leien.

Déi béid Astronomen haten aus den deemolegen Erkenntnesser deels richteg, deels falsch Resultater gezunn. D'Mëllechstrooss ass no haiteger Erkenntnes tatsächlech méi grouss wéi vum Curtis ugeholl. Spéider Erkenntnesser, zum Beispill d'Entdeckung vun den Cepheiden am Andromedaniwwel an aner Galaxien duerch den Edwin Hubble, weisen awer, datt d'Spiralniwwel nach méi wäit vun eiser Mëllechstrooss stinn an onofhängeg *Weltinsele* sinn.

## Um Spaweck
* Websäit mat Material zu der Shapley-Curtis-Debatt
Eisebunnsstreck Roquefort - Lencouacq-Jourets

D**'Eisebunnsstreck Roquefort - Lencouacq-Jourets** war eng Schmuelspuerbunn am Departement Landes déi vu Roquefort op Lencouacq-Jourets gefouert huet. Se war 11,527&nbsp;km laang.

D'Streck déi der *Compagnie des Chemins de Fer Economiques-Forestiers des Landes* gehéiert huet, war an der 750&nbsp;mm Spuer gebaut ginn, wat eng Ausnam war, well all déi aner Schmuelspuerstrecken an de Landes waren an der Meterspuer. Se gouf den 1. Oktober 1907 a Betrib geholl an de 7. Mee 1934 ass de leschten Zuch gefuer.

Se hat hiren Ufank nieft der Gare Roquefort-Midi duerch déi d'Streck Mont-de-Marsan - Marmande gefouert huet. De Passagéiertransport gouf deelweis zesumme mam Giddertransport ausgefouert an déi eenzeg besser Gare op der Streck war déi vun Arue an där haut d'Gemeng en Atelier huet. Déi meescht Halte ware fakultativ. Dat klengt Passagéiergebai vu Lencouacq-Bourg steet och nach mat donieft dem Marchandiseschapp mat Quai.

Op *Les Jourets* wou en Uschloss un eng 600&nbsp;mm Industrielinn bestoung steet haut nach e Rescht vun engem Schapp an et ass nach eng Dréischeif ze gesinn.
Rue de la Loge (Stad Lëtzebuerg)

D**'rue de la Loge** ass eng kleng Gässel an der Alstad vun der Stad Lëtzebuerg, tëscht dem Fëschmaart an der Waassergaass. E Passage, an deem haut en ettlech Restauranten ze fanne sinn, féiert och dohin.

Hiren Numm huet se vun der Fräimaurerloge, déi do op der haiteger Nummer 5 hire Sëtz huet. Virdrun housch se bal 500 Joer laang, vun 1358 bis 1854, Kréimerhausgaass, nom Zonfthaus vun de Kréimer, dat op där Plaz stoung.

D'Haus op Nummer 1 gëtt haut *Konschthaus beim Engel* genannt an ass ë.&nbsp;a. de Sëtz vun enger ganzer Rëtsch vu kulturellen Associatiounen.

D'Haus Nummer 2 dréit zanter Joerhonnerten den Numm *Ënnert de Stäiler* an ass eent vun den eelsten erhalenen Haiser an der Stad.

D'Haiser op den Nummeren 5, 7, 9, 4, 6, 8-8b, an den Haff vum *Îlot gastronomique* stinn zanter 1961 op der Lëscht vum Zousazinventaire (Inventaire supplémentaire) vun de klasséierte Monumenter.

## Biller

Fichier:Luxembourg Konschthaus beim Engel frontal.jpg|Nr. 1, *Beim Engel*
Fichier:Ënnert de stäiler Luxembourg City 2012-04 B.JPG|Nr. 2, *Ënnert de Stäiler*
Fichier:4-6 rue de la Loge Luxembourg City 2011-08.jpg|Nr. 4 a 6
Fichier:5 rue de la loge Luxembourg City 2011-08.jpg|Nr. 5, d'Fräimaurerloge
Fichier:8 rue de la loge Luxembourg City 2011-08.JPG|Nr. 8
Fichier:8 rue de la Loge Luxembourg City courtyard 2011-08.JPG|Haff vum *Îlot gastronomique*
Fichier:7-9 rue de la loge Luxembourg City 2011-08.jpg|Nr. 7 an 9
Fichier:Luxemb City rue de la Loge entrance rue de l'Eau.jpg|D'Rue de la Loge vun der Waassergaass aus gesinn.


## Kuckt och
* Lëscht vun den nationale Monumenter an der Gemeng Lëtzebuerg

## Um Spaweck
D'Rue de la Loge an ''Ons Stad'' N° 20
Philippe Garrel

De **Philippe Garrel**, gebuer de 6. Abrëll 1948 zu Boulogne-Billancourt, ass e franséische Schauspiller, Dréibuchauteur, Filmproduzent a Filmregisseur.

Hien ass de Jong vum Schauspiller Maurice Garrel an de Papp vun de Schauspiller Louis Garrel an Esther Garrel.

## Filmer (Auswiel)
### als Regisseur
* 1967: *Marie pour mémoire* mam Zouzou
* 1967: *[[Anémone (Film 1967)|Anémone]]* mam Anémone
* 1968: *[[La concentration]]* mam Jean-Pierre Léaud a Zouzou
* 1969: *[[Le lit de la vierge]]* mam Pierre Clémenti a Zouzou
* 1972: *[[La cicatrice intérieure]]* mam Philippe Garrel a Pierre Clémenti
* 1974: *[[Les hautes solitudes]]* mam Jean Seberg an Tina Aumont
* 1974: *[[Un ange passe]]* mam Jean-Pierre Kalfon a Bulle Ogier
* 1976: *[[Le berceau de cristal]]* mam Dominique Sanda an Nico
* 1978: *[[Voyage au jardin des morts]]* mam Maria Schneider an Nico
* 1979: *[[L'enfant secret]]* mam Anne Wiazemsky a Philippe Garrel
* 1983: *Liberté, la nuit* mam Emmanuelle Riva a Christine Boisson
* 1988: *[[Les baisers de secours]]* mam Anémone a Louis Garrel
* 1991: *[[J'entends plus la guitare]]* mam Johanna ter Steege an Anouk Grinberg
* 1995: *Le cœur fantôme* mam Valeria Bruni Tedeschi a Johanna ter Steege
* 2001: *[[Sauvage innocence]]* mam Michel Subor a Julia Faure
* 2005: *[[Les amants réguliers]]* mam Clotilde Hesme a Louis Garrel
* 2008: *[[La frontière de l'aube]]* mam Laura Smet a Louis Garrel
* 2011: *[[Un été brûlant]]*
* 2013: *[[La Jalousie]]*

## Um Spaweck
Louis Garrel

De **Louis Garrel**, gebuer de 14. Juni 1983 zu Paräis, ass e franséische Schauspiller a Filmregisseur.

Hien ass de Jong vum Filmregisseur Philippe Garrel an der Schauspillerin Brigitte Sy an de Brudder vun de Schauspillerin Esther Garrel. Säi Grousspapp ass de Schauspiller Maurice Garrel.

## Filmer
### als Schauspiller
* 1988: *[[Les baisers de secours]]* vum Philippe Garrel mam Anémone a Brigitte Sy
* 2001: *Ceci est mon corps* vum Rodolphe Marconi mam Jane Birkin a Mélanie Laurent
* 2002: *La guerre à Paris* vum Yolande Zauberman mam Élodie Bouchez a Jérémie Renier
* 2003: *[[The Dreamers]]* vum Bernardo Bertolucci mam Eva Green a Robin Renucci
* 2005: *[[Les amants réguliers]]* vum Philippe Garrel mam Clotilde Hesme
* 2004: *Ma mère* vum Christophe Honoré mam Isabelle Huppert an Emma de Caunes
* 2006: *Dans Paris* vum Christophe Honoré mam Romain Duris a Marie-France Pisier
* 2006: *Un lever de rideau* vum François Ozon mam Mathieu Amalric a Mathieu Amalric (Kuerzfilm)
* 2007: *[[Choisir d'aimer]]* vum Rachid Hami mam Arnaud Desplechin
* 2007: *Actrices* vum Valeria Bruni Tedeschi mam Valeria Bruni Tedeschi a Noémie Lvovsky
* 2007: *[[Les chansons d'amour]]* vum Christophe Honoré mam Ludivine Sagnier a Chiara Mastroianni
* 2008: *La frontière de l'aube* vum Philippe Garrel mam Laura Smet
* 2008: *La belle personne* vum Christophe Honoré mam Léa Seydoux
* 2009: *Non ma fille tu n'iras pas danser* vum Christophe Honoré mam Chiara Mastroianni a Marina Foïs
* 2010: *Le mariage à trois* vum Jacques Doillon mam Pascal Greggory a Julie Depardieu
* 2011: *[[Les Bien-aimés]]* vum Christophe Honoré mam Chiara Mastroiannia Catherine Deneuve
* 2011: *[[Un été brûlant]]* vum Philippe Garrel mam Monica Bellucci
* 2023: *[[Les trois Mousquetaires: D'Artagnan]]* vum Martin Bourboulon
* 2023: *[[Les trois Mousquetaires: Milady]]* vum Martin Bourboulon
* 2023 : *Le grand chariot* vum Philippe Garrel
* 2024 : *Le deuxième acte* vum Quentin Dupieux
* 2024 : *[[Saint-Ex (Film 2024)|Saint-Ex]]* vum Pablo Agüero

### als Regisseur
* 2008: *Mes copains* (Kuerzfilm)
* 2010: *Petit tailleur* (Kuerzfilm)
* 2011: *La règle de trois* (Kuerzfilm)

## Um Spaweck
* Site vum Louis Garrel
* Allociné
Adalbert Krueger

De **Karl Nikolaus Adalbert Krueger**, gebuer den 9. Dezember 1832 zu Marienburg, a gestuerwen den 21. Abrëll 1896 zu Kiel, war en däitschen Astronom.

## Liewen
De Krueger huet zu Berlin studéiert, wou hie Member vum Corps Marchia war. Seng wëssenschaftlech Lafbunn huet hien als Assistent an Observateur am Observatoire zu Bonn am Joer 1853 ugefaangen, wou hie mam Argelander déi *[[Bonner Duerchmusterung]]* vum Stärenhimmel ausgeschaft huet. Hie krut duerno eng Professur fir Astronomie. Ee vu senge Studente war säi spéideren Edem Heinrich Kreutz.

1862 gouf hien an den Observatoire vun Helsingfors beruff, deen hien dann bis 1876 grleet huet. Weider bedeelegt hie sech 1869 un der Zonenaarbecht vun der Astronomescher Gesellschaft, der Vermiessung vun alle Stären a bestëmmten Himmelsberäicher. De Krueger huet d'Zonenobservatioune tëscht dem 55. a 65. Grad nërdlecher Deklinatioun iwwerholl. Dozou huet hien en achtfoussegt Reichenbachsches Passageninstrument agesat.

1876 gouf hie Nofollger vum Peter Andreas Hansen (gestuerwen 1874) um Observatoire Gotha. Hie konn säi bis dohi benotzt Instrument matbréngen an an de relativ neien Observatoire abauen. Vun 1877 bis 1878 gouf hie vu sengem Assistent Andreas Severin Donner ënnerstëtzt, deen uschléissend vum Leo de Ball ofgeléist gouf.

Am Observatoire vu Gotha gouf intensiv observéiert an d'Resultater spéider als *Catalog von 14 480 Sternen zwischen 54° 55' und 65° 10' nördlicher Declination* an an de béide Bänn * Zonenbeobachtungen der Sterne zwischen 55 und 65 Grad nördlicher Declination angestellt an den Sternwarten zu Helsingfors und Gotha* publizéiert.

De Krueger gouf 1879 zum President vun der astronomescher Gesellschaft gewielt. 1880 gouf hie zum Member vun der Royal Astronomical Society zu London gewielt.

1880 huet de Krueger Gotha verlooss, well hie mat sengem Akommens net auskoum. Hie gouf du Professer fir Astronomie un der Universitéit Kiel an Direkter vum Observatoire vu Kiel. Hei huet hien d'Publikatioun vun den *[[Astronomische Nachrichten]]*, enger Fachzäitschrëft fir d'Astronomie, fortgesat.

## Kuckt och
Maillères

**Maillères** ass eng franséisch Gemeng am Departement Landes an der Regioun Nei-Aquitaine.

## Hydrographie

Duerch Maillères leeft d'Gouaneyre e rietsen Niewefloss vun der Douze

## Kuckeswäertes
D'Kierch Sainte-Quitterie de Maillères

## Um Spaweck
Gaillères

**Gaillères** ass eng franséisch Gemeng am Departement Landes an der Regioun Nei-Aquitaine.

## Kuckeswäertes
*D'Kierch Notre-Dame-de-l'Assomption
## Biller

Gaillères church.JPG|D'Kierch Notre-Dame-de-l'Assomption
Gaillères post office.JPG|De Postbüro zu Gaillères


## Um Spaweck